கேள்வி: சுனயானி தேவி - ஓவிய பாணி மற்றும் கருப்பொருள்கள் என்பது என்ன?
பதில்: இது நவீன இந்திய ஓவியத்தின் வளர்ச்சிக்கு வழிவகுத்த இந்திய ஓவிய பாணியின் பட்டாச் சித்ரா நாட்டுப்புற ஓவிய பாணியிலிருந்து உத்வேகம் பெற்றார். பெரும்பாலும் இந்திய காவியங்கள் மற்றும் புராணங்களின் காட்சிகளை தனது படைப்புகளில் சித்தரித்தார். அர்த்தநாரீசுவரர், தாட்சாயிணி, பால் வேலைக்காரி, கிருட்டிணன் மற்றும் யசோதை ஆகியவை இவரது குறிப்பிடத்தக்க படைப்புகளில் சில. அமெரிக்க முன்னோடி கலை வரலாற்றாசிரியர் இசுடெல்லா கிராம்ரிசியின் கூற்றுப்படி, சுனயானி தேவி இந்தியாவின் முதல் நவீன ஓவியராகக் கருதப்படுகிறார். 1922 ஆம் ஆண்டில் கொல்கத்தாவில் நடந்த பௌஹாஸ் கலைஞர்களின் கண்காட்சியின் ஒரு பகுதியாக இவரது படைப்புகள் காட்சிக்கு வைக்கப்பட்டன. இவரது படைப்புகள் பண்டைய சைனம் கையெழுத்துப் பிரதி ஓவியங்களை ஒத்திருக்கின்றன. இவர் மேற்பரப்பில் நீர்த்த வண்ணப்பூச்சுடன் கூடிய சலவை நுட்பத்தை முழுமையாகப் பயன்படுத்தினார். பின்னர் அவரது படைப்புகள் அலங்காரமாகப் பயன்படுத்தப்படும் கிராமத்து களிமண் பொம்மைகளைப் போல பூர்வீக உருவங்களை எதிரொலித்தன. இவரது படைப்புகள் பழங்கால எளிமையின் நவீனத்துவ உரையாடல் மற்றும் அதன் கலாச்சார அடையாளத்தில் வேரூன்றிய ஒரு பெரிய தேசிய சொற்பொழிவு ஆகியவற்றின் கலவையாகும். இதனால் ஒரு தேசியவாத கலைஞராக இவரை செத்க்கியது. இவரது உருவப்படங்களின் விமர்சன பகுப்பாய்வுகள், இவரை ஒரு அப்பாவி ஓவியர் என்று குறிப்பிட வழிவகுத்தன, இவர் நாட்டுப்புற கருப்பொருள்களை கவர்ச்சியுடனும் உணர்திறனுடனும் பயன்படுத்தினார்.